**Referat frå møte i FAU 4.11.21 ved Samnanger ungdomsskule**

**Til stades:** Mathias Haugen, Anna Wærdahl Tveiterås, Ragnhild Flaa og Svanhild Berge Oldervoll, Jakob Norup, Hilde Tysse, Siw-Berit Tveit, Terese Helland, Cecilie K. Nagel, Anja Samnøy Johannesen og Kurt Helge Pedersen (rektor)

**Sak 6/21 Konstituering. Val av leiar og nestleiar FAU**.

Leiar: Ragnhild Flaa

Nestleiar: Mathias Haugen

**Sak 7/21 Val av representantar til Samarbeidsutvalet SU og SMU**

Leiar og nestleiar møter. I tillegg vert det valt to foreldrepresentantar

Siw Berit Tveit og Cecilie K. Nagel vart valt.

**Sak 8/21 Status hausten 21.**

Rektor orienterte om status hausten 2021.

-Nye tilsette: Hanne Mehus Lie og Lars Erik Bolstad Vasstveit

-Timeplan/friminutt. Tatt med gode erfaringar frå koronatida. God aktivitet i friminutta- utvide tilbod

-Held fram med MOT, Juniorforskar og grøn skule

-Full opning av skulen, men framleis viktig med god handhygiene og halde seg heime når ein er sjuk. Elles «normalt» med tettare kontakt mellom elevar/tilsette. Men er førebudd på eventuelle endringar med koronatiltak.

-Brukarundersøkingar: Leiar for oppvekst ønskjer at me har spørjeundersøking for alle partar, elev, føresette og tilsette før jul. Dette vil skje i løpet av november 21.

-Ungdata- undersøkinga kan òg gje oss nokre tendensar som me kan gripe fatt i. Me hadde samling me presentasjon 29.10 og elevar var svært flinke til å reflektere å komme med framlegg. Fritidstilbod og søvn var to punkt me tok for oss i gruppearbeidet.

-Fagfornyinga held fram. Kompetansepakke- undervisning for tilsette.

-Rektor viste til arbeid med skulemiljøet og gjekk gjennom Aktivitetsplikta.

**Sak 9/21 Skuletur- rettleiar**

Me gjekk igjennom *Styringsdokument klassetur 10.trinn* som vart utarbeida av FAU/SMU i 2020. Dette dokumentet skal reviderast kvart 3. år av FAU. Dette dokumentet er viktig å bruka under planlegging av turar på 10.trinn.

Inntekt til skuletur: Det har kome innspel frå kulturkontoret om tilsyn av dagsturhytta annan kvar veke. Inntekt 10.000 kr

Informasjon vart delt ut, og det vart litt meiningsutveksling om dette. FAU syns det er eit fint initiativ, men summen er for låg i forhold til arbeidet. FAU meiner at 25.000 kr er ein sum som høver betre til arbeidsmengda. Kurt vidaresender melding til Kulturkontoret om dette.

**Sak 10/21 Kort om budsjett for 2022**.

-Framlegg omtrent slik som for 2021. Auke frå 11,4 til 11,8 mill kr.

95 elevar vår og 91 elevar hausten 22. Elevtal haust 22: 8. trinn : 30 elevar. 9.trinn: 33 elevar og 10.trinn 28 elevar.

-Legg opp til to-lærar/klassedeling i dei fleste timane. 8. trinn 4 timar samla og 10.trinn 3 timar samla.

-Tiltak: Har søkt om ekstra tiltaksmidlar til dekorasjon av murvegg utanfor hovudbygg. Eg veit at teknisk har sett opp ønske om midlar til uteområde. Ønsker å utvikle det vidare.

-Innkjøp av nye læreverk, kombiløysing bøker-digitalt. Neste år vert engelsk og norsk kjøpt inn. Då skal det meste av læremiddel ha blitt fornya.

-Ønsker å gje alle trinna tilbod om arbeidslivsfag.

-Felleslunsj 1-2 dagar i veka 50.000 kr

Dersom det vert nedskjering er det fint med innspel frå FAU.

**Sak 11/21 Saker frå foreldrekontaktar**

-Det var ønske om trafikalt grunnkurs. Kvam trafikkskule pleier å arrangere kurs på skulen etter skuletid. Skulen sender ut info når det kjem tilbod frå trafikkskulen.

-Foreldre etterlyser meir samordning hos lærarane for å unngå stor opphoping av lekser og prøver. Det vart òg peikt på at elevane må få nok tid til å gjennomføre prøver.

-Det vart òg ønske om innkalling til utviklingssamtaler gjennom Transponder. Lause ark når ikkje alltid fram.

Møtet vert etterfølgt av nytt møte med SU/SMU (Samarbeidsutvalsmøte/Skulemiljøutvalet) ved Samnanger ungdomsskule kl. 20.00.

Med vennleg helsing

Kurt Helge Pedersen, rektor ved Samnanger ungdomsskule